
ДГ „РАЙНА КНЯГИНЯ“ – ГР. ПАНАГЮРИЩЕ
Ул. „Стефан Финджеков“ №1; тел: 0357 / 6 20 80; e-mail  tatianakos@abv.bg
ИЗДАВАНЕ НА УДОСТОВЕРЕНИЯ УП-2 ЗА БРУТНО ТРУДОВО ВЪЗНАГРАЖДЕНИЕ ИЛИ ДОХОД И УП-3 ЗА ОСИГУРИТЕЛЕН (ТРУДОВ) СТАЖ
І. Правно основание 

1. Кодекс на труда; 

2. Кодекс за социалното осигуряване; 

3. Наредба за пенсиите и осигурителния стаж; 

4. Закон за администрацията. 

ІІ. Правоимащи лица: 

Заявител по настоящата услуга може да бъде лице, работило по трудово или служебно правоотношение в ДГ „Райна Княгиня“, или в закрития филиал в с. Панагюрски колонии, чиито ведомости са предадени за съхранение в детската градина и община Панагюрище. 

Заявление може да се подава от следния кръг правни субекти: 

1. Физически лица: 

- лично - с документ за самоличност; 

- родителите, децата и съпруга – с писмено нотариално заверено пълномощно или документ, удостоверяващ гражданското състояние; 

- адвокати - с писмено нотариално заверено пълномощно от гражданите; 

- други граждани - с писмено нотариално заверено пълномощно.
	Заявление за издаване на удостоверение образец УП-2 и УП-3 (по образец) може да бъде изпратено и по пощата, като в този случай заявлението следва да е в оригинал с нотариална заверка на подписа на заявителя и към него да са приложени необходимите документи за извършване на услугата. 


2. Организации (по смисъла на § 1, т. 2 от Административнопроцесуалния кодекс) 

– гражданите се представляват с писмено пълномощно с нотариална заверка на подписа; 

При подаване на заявлението организациите се представляват от: 

- представителите по закон; 

- лице упълномощено от представителя по закон с писмено нотариално заверено пълномощно. 

IІI. Необходими документи:
1. За издаване на удостоверение УП-2 за брутно трудово възнаграждение или доход и/или УП-3 за осигурителен (трудов) стаж: 

- заявление по образец (може  да бъде получено на място в канцеларията на ДГ „Райна Княгиня“, коректно попълнено с точно вписани данни. Когато документите се изпращат по пощата заявлението следва да е в оригинал с нотариална заверка на подписа на заявителя; 

- документ за предплащане на цената за пощенската услуга (в случай, че потребителят е заявил получаване на документите в чужбина с международна препоръчана пощенска пратка или с международна куриерска услуга).

- копие на трудовата/служебната книжка; 

- оригинал на трудовата/служебната книжка за справка; 

- нотариално заверено пълномощно в оригинал (когато документите се подават от упълномощено лице). В случай че упълномощеното лице желае да приложи към документите копие на нотариално завереното пълномощно, следва да представи оригиналът на същото за сверка. 

IV. Процедура по предоставяне на административната услуга:

Заявлението за извършване на услугата се подава писмено или устно. Устните заявления се приемат от служител- ЗАС на детската градина и се регистрират в деловодната система със самостоятелен регистрационен индекс след съставянето на протокол за приемането им. 
Заявителят подава необходимите за издаване на удостоверението документи:

- в канцеларията на ДГ „Райна Княгиня“, което се намира във филиалната сграда на ДГ на ул. „Петко Мачев“ № 9 всеки работен ден от 7:30 до 16:00 часа без прекъсване. Документите се регистрират с входящ номер в системата за управление на документооборота и този номер се дава на приносителя на документите; 

- по пощата, като заявлението (по образец) следва да е в оригинал с нотариална заверка на подписа на заявителя с приложени необходимите документи за извършване на услугата. 

Внесени документи, които не отговарят на изискванията (с липсващи данни в заявлението или необходими приложения) се връщат на заявителя за отстраняване на пропуските. 
Готовите удостоверения се получават: 

1. от заявилия административната услуга лично или чрез упълномощено от него лице срещу полагане на подпис, изписване на имената на получателя и представяне на входящ номер от канцеларията на детската градина.

2. по пощата чрез лицензиран пощенски оператор, като вътрешна куриерска пратка – при изрично изразено желание на лицето за получаване на документите по пощата и заплащане на пощенските разходи за негова сметка, отразено в заявлението. Заплащането на пощенските разходи се извършва при получаване на документите; 

3. по пощата с международна препоръчана пощенска пратка с известие за доставяне – при изрично изразено желание на лицето за получаване на документите с международна препоръчана пощенска пратка и предплащане на цената за пощенската услуга, отразено в заявлението; 

4. По пощата с международна куриерска услуга – при изрично изразено желание на лицето за получаване на документите с международна куриерска услуга и предплащане на цената за куриерската услуга, отразено в заявлението. 

Предплащането на цената за международна пощенска или международна куриерска услуга (съгласно заявеното желание на заявителя) се извършва съгласно ценоразписи.
Предплащането на цената на пощенската услуга може да се извърши по банков път: 

Заявителят представя документа за платена цена на международната пощенска/куриерска услуга, като в основанието за плащане се изписва: 

-  при международна препоръчана пощенска пратка – текст „предплащане на цена за пощенска услуга с международна препоръчана пощенска пратка“; 

-  при международна куриерска услуга – текст „предплащане на цена за международна куриерска услуга“; 

- имената на получателя на документите; 

- имената на титуляра на документите. 

При заявено желание за получаване на документи с международна препоръчана пощенска пратка/международна куриерска услуга е необходимо адресът на получателя, който се посочва в заявлението, да се изпише с латински букви и арабски цифри. 

На съхранение в детската градина остават всички внесени копия на документи от заявителя, екземпляр от издаденото удостоверение, оригинала на заявлението и пълномощното, съответно копие на пълномощното, в случай че документите са внесени/получени от упълномощен представител. 
V. Срок за извършване на административната услуга 

 -при прекратяване на трудови или служебни правоотношения – до 30 дни от прекратяване на правоотношението; 

- по искане на осигуряваното лице или негов представител – в 14 дневен срок от подаване на заявлението. 

VІ. Срок на действие 

Безсрочно 

Услугата не се заплаща 

